মুখ্যমন্ত্রীর গানে গানে লক্ষ্মীপুজোর শুভেচ্ছা

কলকাতা: দুর্গাপুজো শেষ। এবার পালা মা লক্ষ্মীর বাড়ি ফেরার। আজ, সোমবার কোজাগরী লক্ষ্মীপুজো। বাঙালি বাড়িতে পুজোর প্রস্তুতি তুঙ্গে। এদিন নিজের লেখা গানে গানে রাজ্যবাসীকে লক্ষ্মীপুজোর (Laxmi Puja 2025) শুভেচ্ছা জানালেন মুখ্যমন্ত্রী মমতা বন্দ্য়োপাধ্যায় (Mamata Banerjee)।

রাজ্যজুড়ে এই মুহূর্তে উৎসবের আমেজ। অল্পবিস্তর সকলের বাড়িতেই চলছে ধনদেবীর আরাধনা। সোমবার সকালে রাজ্যবাসীকে নিজের লেখা গানে লক্ষ্মীপুজোর শুভেচ্ছা জানালেন মুখ্যমন্ত্রী বরাবরই নিজের লেখা কবিতা ও গানের মাধ্যমে বিভিন্ন উৎসবে শুভেচ্ছা জানান রাজ্যবাসীকে। এদিনও তার অন্যথা হল না। এদিন মুখ্যমন্ত্রী এক্স হ্যান্ডেলে লেখেন, আমার লক্ষ্মী প্রতিদিনই সবারে করে আহ্বান, আমার লক্ষ্মী ক্লান্তি ভুলে গায় জীবনেরই জয়গান।. এই উপলক্ষে আপনাদের সবার সঙ্গে আমার লেখা ও সুর করা এবং শ্রীরাধা বন্দ্যোপাধ্যায়ের গাওয়া লক্ষ্মীপুজোর একটি নতুন গান শেয়ার করে নিচ্ছি।” ”

আরও পড়ুন: বিপর্যস্ত উত্তরবঙ্গ পরিদর্শনে রাজ্যপাল

তিনি আরও লেখেন, “সকলকে জানাই কোজাগরী লক্ষ্মী পুজোর আন্তরিক শুভেচ্ছা ও অভিনন্দন।”

“আমার লক্ষ্মী প্রতিদিনই সবারে করে আহ্বান,
আমার লক্ষ্মী ক্লান্তি ভুলে গায় জীবনেরই জয়গান।”

সকলকে জানাই কোজাগরী লক্ষ্মী পুজোর আন্তরিক শুভেচ্ছা ও অভিনন্দন।

এই উপলক্ষে আপনাদের সবার সঙ্গে আমার লেখা ও সুর করা এবং শ্রীরাধা বন্দ্যোপাধ্যায়ের গাওয়া লক্ষ্মীপুজোর একটি নতুন গান শেয়ার… pic.twitter.com/BI4AiQl9Di

— Mamata Banerjee (@MamataOfficial) October 6, 2025

জানা গিয়েছে, গানটির কথা ও সুর দিয়েছেন খোদ মুখ্যমন্ত্রী। গানটি গেয়েছেন শিল্পী শ্রীরাধা বন্দ্যোপাধ্যায়। মুখ্যমন্ত্রীর পোস্ট করা ভিডিওতে দেখা যাচ্ছে লক্ষ্মীপুজোর প্রস্তুতির দৃশ্য। পাশাপাশি, বাংলার মহিলাদের এগিয়ে যাওয়ার বার্তাও রয়েছে এই গানে।